I. De canticis et tibiis fabularum Terentii. 



Mirum est silentium, qvo editores Terentii omnem in explicationibus suis 

 singulorum mentionem canticorum, qvasi aut nulla sint aut res nullius sit mo- 

 menti, omittunt. Qvae qvitlem res cum tarnen in enarratione harum comoe- 

 diarum satis sit gravis, esse autem in iis cantica veteres praefationes, qvae 

 Donati nomen praescriptum habent, multis verbis memorent, summae illius 

 taciturnitatis causa ponenda est in incerto qvodam statu hujus qvaestionis, 

 qvo factum sit, ut, qvod nondum ad liqvidum perductum esse videretur, id 

 tacitum praeterire placuerit. Et tarnen jam postqvam operae pretium eum 

 esse facturum, qvi cantica in Terentii et Plauti fabulis a diverbiis distingve- 

 ret, hoc vero in Plauto plerumqve facilius esse qvam in Terentio, Godofre- 

 dus Hermannus ante hos qvattuor et qvinqvaginta annos dixerat *), Godofr. 

 Aug. Bened. Wolffius tertio deeimo anno post id tempus eam ipsam rem, 

 qvam exqvirendam Hermannus commendaverat, evolvere, etiam in Terentio, 

 ita studuit, ut qvaestionem non is qvidem absolutam et perfectam, sed bene 

 inchoatam neqve postea reticendam reliqverit **). Sunt nonnulla apud Teren- 

 tium cantica, qvae nihil habeutia dubitationis existimari debuerint, qvamqvam 

 de uno solo in commentariis Donati hoc esse canticum relatum est, neqve 

 plus qvam duo metri tali a diverbiis differentia, ut versus cretici, bacchiaci, 

 dactylici, choriambici inter iambicos et trochaicos recepti sint, lyricam na- 

 turam indicant, qva ex re ea maxime pendet difficultas cantica a diverbiis 

 dignoscendi, qvam in Terentio majorem qvam in Plauto esse Hermannus ait. 

 Eqvidem, cum jam ante cognitum mihi libellum Wolffii rem ab editoribus 

 neglectam mecum dijudicare conatus essem, post eum mihi librum tandem ex 

 antiqvaria libraria Germaniae impetratum tam multa animadverti a Wolffio 

 eodem modo recte constituta, ut in his nunc ejus, tamqvam ducis, vestigia 



*) In dissertatione de cantico in Romanorum fabulis scenicis; v. ejus Opiiscul. vol. 1 

 p. 298. 



**) De canticis in Romanormn fabulis scenicis (Halis 1824, programma Portense). 



